TRC บวกเกือบ 6% รับข่าว SCB-KTB และ ไอซีบีซี ปล่อยกู้สร้างเหมืองโปแตช
TRC บวกเกือบ 6% รับข่าว SCB-KTB และ ไอซีบีซี ปล่อยกู้สร้างเหมืองโปแตชงวดแรก 5 พันลบ. ล่าสุด ณ เวลา 10.22 น. ราคาอยู่ที่ 1.37 บาท บวก 0.07 บาท หรือ 5.38% สูงสุดที่ 1.38 บาท ต่ำสุดที่ 1.35 บาท มูลค่าซื้อขายที่ 44.51 ล้านบาท โบรกฯ คาดรับรู้รายได้จากเหมืองโปแตช 1 หมื่นลบ. ในปีหน้า
4 ต.ค. 2559

ผู้สื่อข่าวรายงานว่า ราคาหุ้นบริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 10.22 น. ราคาอยู่ที่ 1.37 บาท บวก 0.07 บาท หรือ 5.38% สูงสุดที่ 1.38 บาท ต่ำสุดที่ 1.35 บาท มูลค่าซื้อขายที่ 44.51 ล้านบาท ขณะที่ดัชนีตลาดหุ้นไทยโดยรวมบวก 0.42%

แหล่งข่าวจากกระทรงการคลัง เปิดเผยว่า ไทยพาณิชย์ กรุงไทย และ ไอซีบีซี เตรียมปล่อยกู้ TRC งวดแรก 5 พันล้าน จากกรอบวงเงินกู้ทั้งหมด 1 หมื่นล้าน เปิดทาง TRC ลงนามก่อสร้างเหมืองโปแตชชัยภูมิ มูลค่า 3.4 หมื่นล้านบาท
ด้าน บล.บัวหลวง ระบุในบทวิเคราะห์ว่า โครงการเหมืองโปแตชหลังจากได้รับการอนุมัติเงินกู้จากสถาบันการเงินแล้ว จะส่งผลให้ TRC สามารถเข้าทำสัญญาก่อสร้างมูลค่า 3.4 หมื่นล้านบาท และคาดรับรู้รายได้ปีหน้า 1 หมื่นล้านบาท